QUIA vitae brevitate cotidianae quoque instantiae novitate labilis est hominum memoria veterum Patrum sanxit auctoritas in omnes contractus litterarum notitiae traderentur earumque testimonio firmarentur. Quapropter ego Guillelmus*, sanctae Crysopolitanae sedis archiepiscopus, commendare volui litteris qualiter ecclesiam villae quae dicitur Fraxinus dedi, et in perpetuum habendam concessi, Divionensi ecclesiae beati Benigni et abbati Gerentoni suisque successoribus. Hujus autem ecclesiae investituram habuerat quidam clericus, Hugo nomine, qui eam in manu nostra guerpivit et prefatae Divionensi ecclesiae possidendam concessit coram testibus subscriptis. Ut vero donatio haec nostra inviolabile robur obtineat, officii nostri auctoritate precipimus ut nullus umquam audeat inde ulterius aliquam concussionem facere vel calumpniam movere. Quod si quis temerare presumptuose voluerit, tamdiu vinculis anathematis se noverit alligatum, quamdiu ad dignam satisfactionem venire distulerit. Testes etiam qui huic interfuerunt donationi subnotari jussimus, et hujus cartulae testimonium sigilli nostri impressione fecimus insigniri. Testis: Guido*, Alpensis abbas. Erluinus, canonicus de Habundantia, testis. Manerius*, decanus Sancti Johannis, in cujus archidiaconatu est ipsa ecclesia, testis. Manasses*, decanus Sancti Stephani, testis. Lambertus monachus, testis. Oddo, Divionensis camer[ar]ius, testis. Agnardus monachus, testis. Datum Bisontii, V nonas octobris, apud Sanctum Stephanum, die dedicationis ejusdem ecclesiae. Ego Bonifilius* scripsi.